6 hlutir sem konur sem þjást af þunglyndi vilja að þú vitir 1 . Ég get verið á þunglyndislyfjum , ég get líka sleppt því – En ég vona að þú treystir minni ákvörðun . Margir þunglyndissjúklingar sleppa lyfjum í mörg ár vegna þess að þeim líður eins og með því að taka lyf séu þeir að viðurkenna að þeir séu þunglyndissjúklingar . Mér leið eins og með því að taka lyf væri ég að viðurkenna að ég væri ekki nóg sterk til að höndla þunglyndið sjálf . En þú myndir ekki segja sykursýkis sjúklingi að sleppa því að taka insúlín og höndla sykurfallið bara sjálfur . 2 . Þunglyndið getur gert mig mjög óáreiðanlega . Fyrir tveimur árum ætlaði ég að mæta á sýningu hjá vini en heilinn í mér var fyrir . Hann sagði mér að ég liti hræðileg úr og ég myndi bara eyðileggja kvöldið fyrir hinum með því að mæta . Ég lagði af stað með strætó en fór út eftir tvö stopp og labbaði heim . Ég grét alla leiðina í strætó yfir því hversu ömurleg ég væri . Ég sendi vini mínum sms og sagðist ekki komast . Er ekki fyndið – og með fyndið meina ég „ alls ekki fyndið “ að sjúkdómur sem dregur frá þér allt sjálfsálit geri þig líka sjálfselska ? Ef þú átt þunglynda vinkonu sem ætlar alltaf að mæta en hættir alltaf við reyndu að skilja að það ert ekki þú – það er hún . Skilningur getur gert mikið í þessum aðstæðum . 3 . Það er setja upp „ gleði grímu “ á almannafæri þýðir ekki að ég sé að þykjast vera þunglynd . Þrátt fyrir að steríótýpan af þunglyndissjúklingi sé manneskja með bauga og fýlusvip sem starir út um gluggann á rigninguna þá er það ekki þannig sem þunglyndi virkar í raunveruleikanum . Sumir mánuðir eru auðveldari en aðrir . Fólk sér mig oftast sem glaða og félagslynda manneskju . Vegna þess að það er útgáfan af mér sem ég sýni umheiminum . Þunglyndi er ekki viðbrögð við slæmum degi eða vondu skapi . Það er trumbusláttur undir hinu daglega lífi sem verður stundum of hávær , og það er ekki eitthvað sem ég get stjórnað . 4 . Ef ég er að treysta of mikið á þig – Láttu mig þá vita . Þegar ég byrjaði að fara til sálfræðings uppgötvaði ég margt í eigin fari . Ég átti nána vinkonu sem ég deildi öllu með . Þegar mér leið vel , illa og verst . Ég gerði mér ekki grein fyrir því hve mikið álag ég setti á hana , hversu þurfandi ég var fyrr en hún sagði mér það . Það var of erfitt fyrir hana að í hvert skipti sem við hittumst var eina umræðuefnið andleg heilsa mín . Henni fannst ekki lengur gaman að vera í kringum mig . Það var erfitt að heyra það , en ég skildi að hún var að láta mig vita vegna þess að hún vildi halda í vináttu okkar . Þessi reynsla kenndi mér að vega og meta hvenær og hvernig ég deili hlutum og að láta ekki allar samræður snúast um mig , þó mér líði illa . 5. „ Þunglyndið “ sem margir upplifa í kringum sambandsskilt er ekki það sama og að vera þunglyndis sjúklingur . Að segja hluti eins og „ Ég skil nákvæmlega hvað þú ert að ganga í gegn um . Ég var ótrúlega þunglyndur þegar hundurinn minn dó “ gæti virst góð hugmynd . Að vilja sýna vini sínum samúð er fullkomlega eðlilegt , en stundum gerir það meiri skaða en gott . Sorg eftir erfiðan atburð eða missi er þó allt annar hlutur en þunglyndi . Þunglyndi er ekki hlutur sem maður kemst yfir með tímanum . Ég eyddi mörgum árum í að skamma sjálfa mig fyrir að vera sorgmædd án þess að hafa nokkra ástæðu til . Og fyrst við erum að ræða þetta skulum við líka sleppa því að nota orð eins og OCD til að lýsa einhverjum sem vill raða bókunum sínum á ákveðinn hátt eða bipolar um einhvern sem skiptir oft skapi . Það er ekki sami hluturinn . 6 . Ekki koma fram við mig eins og viðkvæmt blóm þó þú vitir að ég sé þunglynd . Þú átt líklega vin eða vinkonu sem hefur deilt því með þér að hann eða hún sé þunglynd . Þegar ég segi einhverjum frá sjúkdómnum er það yfirleitt til þess að útskýra eitthvað í sambandi við sjálfa mig eða tengja við eitthvað sem mér er sagt um aðra manneskju . Það er ekki „ free-pass “ fyrir mig til að haga mér eins og ég vil eða gera mig undanskilda gagnrýni . Við höndlum að eiga eins samræður og þú átt við alla hina vini þína þannig að ekki koma öðruvísi fram við okkur . Pistillinn er eftir Jillian Capewell og birtist fyrst á Huffington Post .